CELEX: 62019TN0648
Language: el
Date: 2019-09-26 00:00:00
Title: Υπόθεση T-648/19: Προσφυγή της 26ης Σεπτεμβρίου 2019 – Nike European Operations Netherlands και Converse Netherlands κατά Επιτροπής

9.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 413/57
            
         
      Προσφυγή της 26ης Σεπτεμβρίου 2019 – Nike European Operations Netherlands και Converse Netherlands κατά Επιτροπής
      (Υπόθεση T-648/19)
      (2019/C 413/69)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Nike European Operations Netherlands BV (Hilversum, Κάτω Χώρες) και Converse Netherlands BV (Άμστερνταμ, Κάτω Χώρες) (εκπρόσωποι: R. Martens και D. Colgan, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει, στο σύνολό της, την προσβαλλόμενη απόφαση, δηλαδή την από 10 Ιανουαρίου 2019 απόφαση της Επιτροπής να κινήσει τη διαδικασία έρευνας στο πλαίσιο της υποθέσεως Κρατική ενίσχυση SA.51284 (2018/NN) – Κάτω Χώρες – Πιθανή κρατική ενίσχυση υπέρ της Nike (1)· και
               
            
                  —
               
               
                  να καταδικάσει την Επιτροπή στο σύνολο των δικαστικών εξόδων της παρούσας διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν τρεις λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι η Επιτροπή παρέβη το άρθρο 107, παράγραφος 1, ΣΛΕΕ, το άρθρο 108, παράγραφος 2, ΣΛΕΕ, τα άρθρα 1, στοιχεία δ' και ε' και 6, παράγραφος 1, του κανονισμού (ΕΕ) 2015/1589 του Συμβουλίου, της 13ης Ιουλίου 2015 (2), περί λεπτομερών κανόνων για την εφαρμογή του άρθρου 108 ΣΛΕΕ, καθώς και το άρθρο 41, παράγραφοι 1 και 2, του Χάρτη των Θεμελιωδών Δικαιωμάτων της Ευρωπαϊκής Ένωσης, όπως επίσης και ότι παραβίασε την αρχή της χρηστής διοικήσεως και την αρχή της ίσης μεταχείρισης, διότι υπέπεσε σε νομικό σφάλμα στην προσωρινή εκτίμησή της ότι τα προσβαλλόμενα μέτρα είχαν τον χαρακτήρα κρατικής ενισχύσεως.
               
            
                  2.
               
               
                  Με τον δεύτερο λόγο προβάλλεται ότι η Επιτροπή παρέβη το άρθρο 107, παράγραφος 1, ΣΛΕΕ, το άρθρο 108, παράγραφος 2, ΣΛΕΕ, 296, παράγραφος 2, ΣΛΕΕ, το άρθρο 41, παράγραφος 1 και παράγραφος 2, στοιχείο γ', του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και το άρθρο 6, παράγραφος 1, του κανονισμού (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 ΣΛΕΕ, διότι δεν αιτιολόγησε επαρκώς τη διαπίστωση ότι τα προσβαλλόμενα μέτρα πληρούν όλες τις προϋποθέσεις που απαιτούνται για να στοιχειοθετηθεί η ύπαρξη κρατικής ενισχύσεως και, ειδικότερα, δεν εξήγησε γιατί τα μέτρα αυτά πρέπει να θεωρηθούν ως επιλεκτικά.
               
            
                  3.
               
               
                  Με τον τρίτο λόγο προβάλλεται ότι η Επιτροπή παρέβη το άρθρο 296, παράγραφος 2, ΣΛΕΕ, το άρθρο 41, παράγραφος 1 και παράγραφος 2, στοιχείο γ', του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και τα άρθρα 6, παράγραφος 1, και 7, παράγραφος 1, του κανονισμού (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 ΣΛΕΕ, διότι, παρ’ όλο που η προκαταρκτική έρευνα μπορούσε να συνεχιστεί ανεμπόδιστα, η Επιτροπή επέλεξε να κινήσει πρόωρα την επίσημη διαδικασία έρευνας χωρίς να αιτιολογήσει επαρκώς τους λόγους για τους οποίους στοιχειοθετείται η ύπαρξη κρατικής ενισχύσεως.
               
            
         (1)  ΕΕ 2019, C 226, σ. 31.
      
         (2)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).